
IEPIRKUMA NOLIKUMS
Iekšējo procesu automatizācijas modulis enerģijas balansēšanai ar mākslīgā intelekta komponentēm.
Iepirkuma Nr.2
1. Informācija par pasūtītāju
1.1. Pasūtītājs: Sabiedrība ar ierobežotu atbildību "L.C.E.", reģistrācijas Nr. 40003168951, juridiskā adrese: Daugavgrīvas iela 83, Rīga, LV-1007.
1.2. Pasūtītāja kontaktpersona: Kirils Boruško, valdes priekšsēdētājs/projekta vadītājs, tālr. +371 29516162. E-pasts piedāvājumu iesniegšanai: agija@vissbiznesam.lv un info@lce.lv
2. Informācija par iepirkuma priekšmetu
2.1. Iepirkuma priekšmets ir “Iekšējo procesu automatizācijas “MODULIS” enerģijas balansēšanai ar mākslīgā intelekta komponentēm”, paredzēts SIA “L.C.E.” iekšējo procesu digitalizācijai enerģijas portfeļa prognozēšanas, nebalansa analīzes un Intraday lēmumu atbalsta jomā. Modulis kalpo kā iekšējs operatīvās vadības rīks L.C.E. pakalpojuma sniegšanai esošajiem un nākotnes B2B klientiem”.
2.2. Iepirkums tiek rīkots saskaņā ar Ministru kabineta 28.02.2017. noteikumiem Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem".
2.3. Projekts tiek finansēts ar Latvijas Investīciju un attīstības aģentūras atbalsta programmu "Atbalsts procesu digitalizācijai un mākslīgā intelekta risinājumiem" saskaņā ar Līgumu Nr. 9.4-1-L-2026/34.
2.4. Iepirkuma priekšmeta detalizēts raksturojums un tehniskās prasības ir noteiktas šī Nolikuma Pielikumā Nr. 2 "Tehniskā specifikācija".
2.5. Iepirkuma paredzamā līguma cena ir 400 000 EUR bez PVN.
2.6. Piedāvājuma derīguma termiņš: ne mazāk kā 2 (divi) mēneši no piedāvājumu iesniegšanas termiņa dienas.
2.7. Līguma izpildes termiņš. Programmatūras risinājums ir jāpiegādā un jāievieš ne ilgāk kā 12 (divpadsmit) mēnešu laikā pēc iepirkuma līguma noslēgšanas.
2.8. Piedāvājuma iesniegšanas termiņš. Pretendents iesniedz cenu piedāvājumu līdz 2026. gada 03. Augustam plkst. 18:00.
2.9. Piedāvājuma iesniegšanas vieta un kārtība. Piedāvājums tiek iesniegts elektroniskā formā, nosūtot pilnu dokumentu komplektu uz Pasūtītāja norādīto e-pasta adresi, ievērojot prasības attiecībā uz iesniegtās informācijas pilnīgumu, salasāmību un parakstu.
2.10. Valoda un paraksts. Pretendents sagatavo piedāvājumu latviešu valodā un iesniedz to elektroniskā formātā. Ja atsevišķi dokumenti, kas ietilpst piedāvājuma sastāvā, ir sagatavoti citā svešvalodā, tiem pievieno tulkojumu latviešu vai angļu valodā.
2.11. Piedāvājumu skaits. Pretendentam ir tiesības iesniegt tikai vienu piedāvājuma variantu, kas aptver iepirkuma priekšmetu pilnā apjomā. Alternatīvu, variatīvu vai daļēju piedāvājumu iesniegšana nav pieļaujama un ir pamats attiecīgā piedāvājuma noraidīšanai.
2.12. Finanšu piedāvājums. Pretendentam jāiesniedz finanšu piedāvājums saskaņā ar šī Nolikuma Pielikuma Nr. 1 “Finanšu piedāvājums” formu.
2.13. Piedāvājuma sastāvs. Piedāvājumā jāiekļauj vismaz šādi dokumenti un informācija:
a) pieteikums dalībai iepirkumā un pretendenta identifikācijas informācija;
b) finanšu piedāvājums atbilstoši Pielikumam Nr.1;
c) tehniskais piedāvājums vai atbilstības apraksts, kas parāda, kā tiks nodrošināta Pielikumā Nr. 2 noteiktā funkcionalitāte;
d) pieredzes apraksts par līdzīgu risinājumu piegādi un ieviešanu;
e) projekta komandas un galveno speciālistu kompetenču apraksts;
f) finanšu kapacitāti apliecinoši dokumenti;
g) pretendenta reputācijas, sankciju, patieso labuma guvēju, partneru un datu aizsardzības apliecinājumi atbilstoši Pielikumam Nr.3;
h) partneru un būtisko trešo pušu pakalpojumu saraksts, un apliecinājumu par trešo pušu servisa pieejamību laika periodā vismaz piecus gadus, ja tāda funkcionalitāte ir/tiks paredzēta līguma izpildē; 
i) datu apstrādes, apakšapstrādātāju un ārpus ES/EEZ datu nodošanas mehānismu apraksts, ja tādi ir piemērojami;
j) jebkuri citi dokumenti, kas nepieciešami, lai Pasūtītājs varētu pārliecināties par piedāvājuma atbilstību Nolikumam un Tehniskajai specifikācijai.
2.14. Papildu paskaidrojumi. Pasūtītājam ir tiesības pieprasīt no pretendenta papildu informāciju, paskaidrojumus vai dokumentus, ja tas nepieciešams piedāvājuma atbilstības, pretendenta kapacitātes, reputācijas, datu aizsardzības, izstrādes partneru vai līguma izpildes risku izvērtēšanai. Šāds pieprasījums nedod pretendentam tiesības pēc būtības grozīt iesniegto piedāvājumu, ja vien piemērojamie normatīvie akti un iepirkuma norises principi to nepieļauj.
3. Vispārīgie nosacījumi par iepirkuma priekšmetu
3.1. Iepirkuma būtība. Pasūtītājs veic praktiski demonstrējama, funkcionāli pabeigta un piegādājama programmatūras risinājuma iepirkumu, kas nodrošina Tehniskajā specifikācijā noteikto funkcionalitāti un ir piemērots ekspluatācijai Pasūtītāja operacionālajā darbībā.
3.2. Tehnoloģiskā neitralitāte. Tehnoloģijām, arhitektūras pieejām, pakalpojumu kategorijām, protokoliem un piemēriem, kas minēti Tehniskajā specifikācijā, ir orientējošs raksturs, ja vien konkrēta prasība nav tieši noteikta kā obligāta. Pretendents var piedāvāt līdzvērtīgus vai labākus risinājumus, ja tie nodrošina prasīto funkcionalitāti, drošības un datu aizsardzības līmeni, uzturamību, mērogojamību un Pasūtītājam praktiski lietojamu rezultātu.
3.3. Vienots piedāvājums. Pretendentam ir pienākums iesniegt piedāvājumu, kas aptver iepirkuma priekšmetu pilnā un nedalāmā apjomā. Piedāvājuma iesniegšana par atsevišķām sastāvdaļām, funkcionālajiem blokiem vai ieviešanas posmiem nav pieļaujama.
3.4. Līgumcenā iekļautie ieviešanas, adaptācijas un konfigurācijas darbi. Pretendenta piedāvātajā līgumcenā ir iekļauti visi darbi, pakalpojumi, licences, trešo pušu pakalpojumi, infrastruktūras izmaksas, konfigurācijas, integrācijas, testēšana, dokumentācija, apmācības, nodošana ekspluatācijā un garantijas atbalsts, kas nepieciešams pilnīgai iepirkuma priekšmeta izpildei atbilstoši Nolikumam, Tehniskajai specifikācijai un pretendenta piedāvājumam.
3.5. Papildu atlīdzība var tikt piemērota tikai par darbiem vai izmaksām, kas nav paredzētas Nolikumā, Tehniskajā specifikācijā vai pretendenta piedāvājumā un par kuru veikšanu Pasūtītājs iepriekš rakstveidā vienojies ar Piegādātāju, ievērojot piemērojamos līguma grozījumu un finansējuma attiecināmības nosacījumus.
3.6. Trešo pušu licences un tiesības. Pretendentam jānodrošina, ka piegādātā risinājuma izmantošanu projekta mērķiem neierobežo trešo pušu licenču, piegādātāju, API vai citu pakalpojumu nosacījumi. Pretendentam jāidentificē būtiskās trešo pušu komponentes, to izmantošanas nosacījumi, izmaksu ietekme un ierobežojumi, kas var ietekmēt Pasūtītāja tiesības izmantot risinājumu. Piegādātājam ir jāgarantē, ka trešo pušu servisi tiks nodrošināti tehnoloģiskajā risinājumā vismaz 5 gadus. Piegādātājam, ir jāuzņemas saistības pievienot pēdējo divu gadu laikā līdzīgu/ekvivalentu MI un automatizācijas projektu alternatīvus risinājumus, ja kādi no trešo pušu servisiem vairs nav pieejami, saskaņojot to iepriekš ar pasūtītāju.
3.7. Datu un rezultātu kontrole. Pasūtītājam jābūt iespējai piekļūt būtiskajiem konfigurācijas datiem, importiem, eksportiem, auditācijas ierakstiem, atskaitēm un citiem projekta rezultātiem tādā apjomā, kāds nepieciešams risinājuma lietošanai, uzturēšanai, pārbaudei un projekta rezultātu pamatošanai.
3.8. Apakšuzņēmēju saskaņošana. Piegādātājs drīkst piesaistīt vai mainīt apakšuzņēmējus līguma izpildē tikai pēc iepriekšējas rakstiskas saskaņošanas ar Pasūtītāju. Piegādātājs saglabā pilnu atbildību par apakšuzņēmēju veikto darbu, datu aizsardzību un līguma izpildi.
3.9. Programmatūras apdrošināšana. Par cik programmatūras risinājums mijiedarbojas ar ierīcēm, tai skaitā BESS uzlādes iekārtām, pēc programmatūras nodošanas klientam/pasūtītājam, programmatūras izstrādātājam ir jānodrošina risku apdrošināšanas polise programmatūras darbam, uz laika periodu vismaz trīs gaidi. Programmatūra var tikt apdrošināta par gada periodiem.
4. Prasības pretendentam
4.1. Pieredze līdzīgu risinājumu piegādē
4.1.1. Pieredze līdzīgu risinājumu piegādē. Pretendentam jābūt praktiskai pieredzei pēdējo divu gadu laikā vismaz viena programmatūras risinājuma sekmīgā piegādē un ieviešanā saistībā ar elektroenerģijas, enerģētikas pakalpojumu, elektroenerģijas tirdzniecības, balansēšanas, patēriņa datu apstrādes, elastības resursu vadības vai līdzvērtīgā nozarē, kuros ir izmantots MI un automatizācija. Risinājumam pēc sava rakstura jāietver datu apstrādi, integrācijas ar ārējiem datu avotiem, lietotāju vai klientu datu pārvaldību un analītikas un automatizācijas funkcionalitāti. Iepriekš izstrādātā – līdzīgā references projekta izpildes līguma cena nedrīkst būt mazāka par 400,000 EUR. bez PVN.
Ja konfidencialitātes dēļ pretendents nevar atklāt klienta nosaukumu, pretendentam ir jāsniedz pietiekama tehnoloģiska informācija, lai Pasūtītājs varētu objektīvi izvērtēt pieredzes atbilstību.

4.1.2. Papildu pieredze. Par papildu pieredzi uzskatāma pretendenta pieredze ar EV uzlādes menedžmenta, slodzes vadības, dinamiskās tarifikācijas, Nord Pool cenu datu izmantošanas, vairāku lietotāju/objektu pārvaldības vai līdzvērtīgu enerģijas patēriņa vadības sistēmu izstrādi vai uzturēšanu. Šī pieredze nav obligāta prasība, bet to var izmantot pretendenta tehniskās kompetences un līdzīgu risinājumu pieredzes pamatošanai.
4.2. Komanda un tehniskā kompetence
4.2.1. Piegādātāja komandas esamības un kvalifikācijas apliecinājums. Pretendentam rakstveidā jāapliecina, ka visā projekta īstenošanas periodā tā rīcībā būs profesionāla speciālistu komanda, kurai ir nepieciešamās kompetences, kvalifikācija un praktiskā pieredze šī iepirkuma priekšmeta kvalitatīvai piegādei, ieviešanai un uzturēšanai. Komandai jāaptver vismaz šādi funkcionālie virzieni:
IT projekta vadītājs/sistēmu arhitekts;
vismaz 2 back-end izstrādātāji;
front-end izstrādātājs vai pilna cikla izstrādātājs lietotāja saskarnes nodrošināšanai;
testētājs/kvalitātes nodrošināšanas speciālists;
infrastruktūras/DevOps speciālists;
datu/MI speciālists datu kvalitātes, prognozēšanas un anomāliju noteikšanas komponentēm;
drošības, piekļuves kontroles un datu aizsardzības kompetence;
kompetence enerģētikas datu integrācijās, BESS/invertoru telemetrijā vai līdzvērtīgās vadības saskarņu integrācijās.
4.3. Pretendenta finanšu un darbības kapacitāte
4.3.1. Pretendentam jāspēj pierādīt, ka tam ir pietiekama finanšu, tehniskā un organizatoriskā kapacitāte, lai nodrošinātu līguma izpildi visā līguma darbības laikā, ievērojot Nolikumā, Tehniskajā specifikācijā un piedāvājumā paredzēto darbu apjomu, termiņus un kvalitātes prasības.
4.3.2. Minimālais apgrozījuma slieksnis. Par atbilstošu šai prasībai tiek uzskatīts pretendents, kura vidējais gada neto apgrozījums pēdējos trīs noslēgtajos finanšu gados ir vismaz 2 000 000 EUR gadā. Ja piedāvājumu iesniedz personu apvienība, šo prasību vērtē attiecībā uz apvienības dalībnieku, uz kura finanšu kapacitāti apvienība balstās.
4.3.3. Pretendents iesniedz dokumentus, kas ļauj Pasūtītājam objektīvi pārliecināties par pretendenta apgrozījumu un finanšu stabilitāti: gada pārskatu par pēdējo noslēgto finanšu gadu, auditētu finanšu pārskatu, oficiāla reģistra izziņu, grāmatveža/auditora apliecinātu pārskatu vai citu līdzvērtīgu dokumentu.
4.3.4. Pasūtītājs ir tiesīgs pieprasīt papildu dokumentus vai paskaidrojumus par pretendenta finanšu kapacitāti, apgrozījuma veidošanos, nodokļu saistību izpildi, maksātspēju, uzņēmuma darbības stabilitāti vai spēju izpildīt līgumu noteiktajā apjomā.
4.3.5. Ja pretendents piedalās kā personu apvienība/konsorcijs vai balstās uz saistīta uzņēmuma finanšu kapacitāti, Pasūtītājs ir tiesīgs vērtēt arī attiecīgo personu finanšu datus, ciktāl tie faktiski ir pieejami līguma izpildei.
4.3.6. Pretendents piedāvājumu var iesniegt individuāli vai kā juridisku personu apvienība - konsorcijs. Ja piedāvājumu iesniedz personu apvienība/konsorcijs, tajā drīkst būt ne vairāk kā viens konsorcija partneris papildus vadošajam partnerim. Prentendentam ir skaidri jānorāda iespējamo apakšuzņēmēju saraksts, ja tādus ir plānots piesaistīt projekta izpildē.
4.3.7. Ja pretendents finanšu vai tehniskās kapacitātes prasību izpildei balstās uz saistīta uzņēmuma vai konsorcija partnera iespējām, piedāvājumā jāiesniedz šīs personas finanšu dokumenti, saistošs apliecinājums par resursu nodošanu līguma izpildei un informācija par šīs personas lomu līguma izpildē. Pasūtītājam ir tiesības neatzīt šādu balstīšanos, ja iesniegtie dokumenti objektīvi nepierāda, ka attiecīgie resursi būs faktiski pieejami līguma izpildes laikā.
4.5. Drošība, datu aizsardzība un trešo pušu servisu izmantošana
4.5.1. Pretendentam jānodrošina atbilstība Vispārīgās datu aizsardzības regulas (GDPR) prasībām un labās prakses drošības prasībām, tostarp piekļuves kontrolei, šifrēšanai, auditējamiem žurnāliem, incidentu vadībai un datu apstrādes līguma noslēgšanai.
Gadījumā, ja risinājuma piegādes un ekspluatācijas laikā tiek izmantoti trešo pušu pakalpojumi, Pretendents:
a) uzņemas atbildību par šādu pakalpojumu drošu, tiesisku un tehnoloģiski pamatotu integrāciju īstenojamā projekta ietvaros;
b) nodrošina atbilstošu līgumisku, tehnisku un organizatorisku pamatu attiecīgo trešo pušu pakalpojumu izmantošanai, pēc iespējas noslēdzot nepieciešamās vienošanās ar to piegādātājiem;
c) pēc Pasūtītāja pieprasījuma identificē datu glabāšanas reģionus un būtiskos trešo pušu pakalpojumu sniedzējus;
d) nodrošina, ka Pasūtītāja dati bez iepriekšējas rakstveida piekrišanas netiek izmantoti citu klientu apkalpošanai, atkārtotai izmantošanai ārpus projekta robežām vai vispārēja lietojuma mākslīgā intelekta modeļu apmācībai;
e) ja personas dati tiek nodoti vai tiem var piekļūt ārpus ES/EEZ, iesniedz informāciju par piemērojamo tiesisko pamatu, tostarp standarta līguma klauzulām, pārsūtīšanas ietekmes novērtējumu vai citu līdzvērtīgu mehānismu;
f) nodrošina, ka trešo pušu pakalpojumu piesaiste neierobežo Pasūtītāja tiesības izmantot piegādāto risinājumu projekta mērķiem paredzētajā apjomā.
4.5.2. Pretendentam jāiesniedz parakstīts apliecinājums, ka Pasūtītāja un klientu dati netiks izmantoti pretendenta vispārīgu vai trešo pušu MI modeļu apmācībai, atkārtotai izmantošanai ārpus šī projekta vai citu klientu interesēs bez Pasūtītāja iepriekšējas rakstveida piekrišanas.
4.6. Pretendenta reputācija un uzticamība
4.6.1. Pretendentam, tā patiesajiem labuma guvējiem, valdes un padomes locekļiem, saistītajiem uzņēmumiem, kuru resursus pretendents izmanto piedāvājuma izpildei, un personām, uz kuru iespējām pretendents balstās projekta izstrādes laikā, jābūt ar tādu profesionālo un komercdarbības reputāciju, kas nerada pamatotas šaubas par pretendenta uzticamību, līguma izpildes stabilitāti, datu drošību, publiskā finansējuma korektu izmantošanu un Pasūtītāja reputācijas aizsardzību.
4.6.2. Par būtisku reputācijas vai uzticamības risku Pasūtītājs var uzskatīt objektīvi pārbaudāmus apstākļus, tostarp:
kompetentu tiesībaizsardzības, uzraudzības, sankciju vai publisko institūciju publiski paziņotu informāciju par iespējamu iesaisti krāpšanā, korupcijā, publisko iepirkumu prettiesiskā ietekmēšanā, noziedzīgi iegūtu līdzekļu legalizācijā, sankciju pārkāpumos vai citos ar uzņēmuma uzticamību un reputāciju saistītos nodarījumos;
spēkā esošus tiesas nolēmumus, administratīvus lēmumus vai publiski zināmus procesus, tostarp kriminālprocesus vai uzraudzības iestāžu procesus, kas var ietekmēt pretendenta spēju droši un uzticami izpildīt līgumu;
publiski pieejamu informāciju par līgumu izbeigšanu, apturēšanu vai būtiskiem strīdiem ar valsts, pašvaldību, Eiropas Savienības finansētiem vai līdzvērtīgiem pasūtītājiem, ja šāda informācija ir saistīta ar pretendenta uzticamību, līguma izpildi, datu drošību vai reputācijas riskiem;
nepatiesas, nepilnīgas vai maldinošas informācijas sniegšanu piedāvājumā par pretendenta pieredzi, komandu, saistītajiem uzņēmumiem, finanšu rādītājiem, patiesajiem labuma guvējiem vai līguma izpildes resursiem;
būtisku saistību ar personām vai uzņēmumiem, par kuriem publiski pieejamā un pārbaudāmā informācija rada pamatotas šaubas par pretendenta uzticamību konkrētā līguma izpildei;
apstākļus, kas var radīt sankciju, noziedzīgi iegūtu līdzekļu legalizācijas, interešu konflikta, datu drošības, publiskā finansējuma vai Pasūtītāja reputācijas aizsardzības risku.
4.6.3. Pasūtītājam ir tiesības pieprasīt pretendentam papildu paskaidrojumus un dokumentus par reputācijas, uzticamības, saistīto juridisko personu, patieso labuma guvēju, datu drošības un līguma izpildes stabilitātes jautājumiem. Pretendentam ir pienākums sniegt pilnīgu un pārbaudāmu informāciju saprātīgā termiņā.
4.6.4. Ja pretendents nesniedz pietiekamus paskaidrojumus vai Pasūtītājs, izvērtējot pieejamo informāciju, nevar pamatoti izslēgt būtisku reputācijas, uzticamības, datu drošības, publiskā finansējuma vai līguma izpildes risku, Pasūtītājam ir tiesības atzīt piedāvājumu par neatbilstošu Nolikuma prasībām. Šī punkta piemērošanā Pasūtītājs ievēro objektivitātes, samērīguma un vienlīdzīgas attieksmes principus.
4.7. Sankciju un interešu konflikta prasības
4.7.1. Pretendents apliecina, ka uz pretendentu, tā patiesajiem labuma guvējiem, valdes vai padomes locekļiem, personām ar pārstāvības tiesībām un personām, uz kuru iespējām pretendents balstās, neattiecas piemērojamās starptautiskās vai nacionālās sankcijas, kā arī nepastāv interešu konflikts, kas var ietekmēt iepirkuma objektīvu norisi vai līguma izpildi.
4.8. Neatbilstība prasībām
4.8.1. Ja pretendenta iesniegtais piedāvājums pēc formas, satura vai izklāsta pilnīguma neatbilst šī Nolikuma un/vai Tehniskās specifikācijas prasībām, šāds piedāvājums ir noraidāms un turpmākajā vērtēšanas procedūrā nepiedalās. Pasūtītājam ir tiesības, bet ne pienākums, pieprasīt paskaidrojumus robežās, ko pieļauj piemērojamie normatīvie akti un iepirkuma norises principi.
5. Piedāvājumu vērtēšana un līguma slēgšana
5.1. Pasūtītājs vispirms pārbauda piedāvājuma formālo un saturisko atbilstību Nolikumam, Tehniskajai specifikācijai un kvalifikācijas prasībām, tostarp finanšu kapacitātei, apgrozījuma, reputācijas un uzticamības prasībām un datu aizsardzības prasībām.
5.2. Pasūtītājs izvēlas iepirkuma uzvarētāju, pamatojoties uz zemākās piedāvātās cenas kritēriju starp piedāvājumiem, kas pilnībā un bez nosacījumiem atbilst visām šajā Nolikumā un Tehniskajā specifikācijā noteiktajām prasībām.
5.3. Piedāvājumi, kas neatbilst jebkurai no šī Nolikuma vai Tehniskās specifikācijas prasībām, tiek izslēgti no turpmākas dalības iepirkuma procedūrā, ja neatbilstība nav novēršama ar paskaidrojumu vai precizējumu piemērojamo normatīvo aktu robežās.
5.4. Ja Pasūtītājam rodas pamatotas šaubas, ka piedāvātā cena nav pietiekama pilna iepirkuma priekšmeta izpildei, Pasūtītājs var pieprasīt cenas pamatojumu, tostarp skaidrojumu par darba apjomu, trešo pušu pakalpojumu izmaksām, licencēm, infrastruktūru, piegādes komandu, testēšanu, garantijas atbalstu un riska rezervi. Ja pretendents nesniedz pietiekamu pamatojumu, Pasūtītājs var atzīt piedāvājumu par neatbilstošu.
5.5. Ja pretendents, kas atzīts par iepirkuma uzvarētāju, atsakās noslēgt iepirkuma līgumu ar Pasūtītāju, izvairās no tā noslēgšanas vai nenodrošina tā noslēgšanu saprātīgā termiņā, Pasūtītājam ir tiesības pieņemt lēmumu par līguma slēgšanu ar nākamo atbilstošo pretendentu.
5.6. Pirms līguma noslēgšanas Pasūtītājs var pieprasīt precizēt tehniskās, drošības, datu apstrādes, trešo pušu pakalpojumu, pieņemšanas un garantijas atbalsta detaļas, ja šādi precizējumi nemaina piedāvājuma būtību un ir nepieciešami līguma izpildes risku novēršanai.


Pielikums Nr. 1. Finanšu piedāvājums
Pretendents __________________________, reģistrācijas Nr. __________________________, iesniedz finanšu piedāvājumu iepirkumā "Iekšējo procesu automatizācijas modulis enerģijas balansēšanai ar mākslīgā intelekta komponentēm”.
Iepirkuma noteikumos paredzēto darbu līgumcena ir:
	Nr.
	Nodevums
	Cena bez PVN, EUR

	1.
	Platforma un IT infrastruktūra: testa un produkcijas vide, mākoņinfrastruktūra, CI/CD, monitorings, rezerves kopijas, piekļuves kontrole un šifrēšana.
	

	2.
	Datu ielāde un integrācijas: klientu datu importi, AST/ST/BVS datu strukturēti eksporti vai API, Nord Pool cenu dati, meteoroloģiskie dati, pilotobjektu PV/BESS telemetrija.
	

	3.
	Laika rindu datu krātuve un datu kvalitātes rīki: 15/60 min datu bāze, validācija, trūkstošo datu apstrāde, anomāliju detektors.
	

	4.
	Prognozēšanas un nebalansa analīzes modulis: patēriņa/PV prognozes, plāns pret faktu, nebalansa pozīcijas un izmaksu aprēķins.
	

	5.
	Intraday lēmumu atbalsts: Intraday korekciju ieteikumi, izmaksu/ietaupījuma scenāriji, eksports biržas vai brokera izmantošanai.
	

	6.
	Elastības vadības un EMS Control modulis: BESS/invertoru vadība un telemetrija, darba profilu sagatavošana un nosūtīšana, enable/disable, start/stop, operatora apstiprinājums, komandu žurnāli, rollback/safe-state, safety limits un komandas rezultāta pārbaude.
	

	7.
	Operatora portāls, simulators un atskaites: portfeļa stāvoklis, prognozes, novirzes, Intraday ieteikumi, EMS Control statuss, scenāriju simulators, PDF/Excel atskaites.
	

	8.
	Testēšana, dokumentācija, apmācības, ražošanas palaišana un garantijas atbalsts: funkcionālā, integrāciju, veiktspējas, drošības un EMS Control testēšana; rokasgrāmatas; apmācības; go-live atbalsts.
	



Piedāvājuma summa kopā: __________________ EUR bez PVN.
PVN: __________________ EUR.
Piedāvājuma summa kopā ar PVN: __________________ EUR.
Pretendenta pilnvarotā persona: __________________________
Paraksts: __________________________
Datums: __________________________


Pielikums Nr. 2. Tehniskā specifikācija
1. Projekta mērķis un risinājuma apraksts
Projekta mērķis ir ieviest programmatūras moduli, kas ar mākslīgā intelekta un automatizācijas palīdzību samazina elektroenerģijas portfeļa plāna un fakta novirzes un līdz ar to balansēšanas izmaksas SIA "L.C.E." korporatīvajiem klientiem. Risinājums automatizē L.C.E. iekšējos analītikas un balansēšanas procesus, sākot no datu savākšanas pa 15 min intervāliem līdz prognozēm, anomāliju noteikšanai, Intraday korekciju ieteikumiem un EMS Control funkcijām pilotobjektos.
L.C.E. B2B klienti apkalpo gala patērētājus, tostarp fiziskas personas; līdz ar to L.C.E. portfelī ir tūkstošiem gala klientu un simtiem tūkstošu datu punktu dienā. Risinājumam jāspēj droši apstrādāt šos datus, saglabājot auditējamību, datu aizsardzību un lomu bāzētu piekļuves kontroli.
Risinājums izmanto datus no klientu integrācijām, ST "Step", AST BVS, Nord Pool, meteoroloģiskajiem avotiem un pilotobjektu invertoru/BESS API, ja šāda integrācija ir tehniski un tiesiski pieejama.
2. Sagaidāmās Moduļa komponentes
patēriņa un PV ģenerācijas prognozēšana 15 min griezumā 24-48h uz priekšu;
noviržu monitorings "plāns pret faktu" un nebalansa pozīcijas aprēķins;
Intraday lēmumu atbalsta ieteikumi korekcijām;
elastības datu, invertoru un BESS telemetrijas integrācija pilotobjektos;
EMS Control funkcijas pilotobjektos: darba profilu sagatavošana un nosūtīšana, enable/disable, start/stop, operatora apstiprinājums, komandu žurnāli, rollback/safe-state, safety limits un komandas rezultāta pārbaude;
rezultātu atspoguļošana operatora portālā, simulatorā un atskaitēs.
3. Datu avoti un datu apjoms
3.1. Modulim jāspēj strādāt ar šādiem minimālajiem datu veidiem: vēsturiskie patēriņa dati 15 min un/vai 60 min griezumā, vēsturiskie PV ģenerācijas dati, vēsturiskie nebalansa apjomi un izmaksas, plāns pret faktu dati, Nord Pool Day-ahead un Intraday cenu dati, meteoroloģiskie dati, invertoru un BESS telemetrija pilotobjektos.
3.2. Datu apjoma perspektīva: projekta noslēgumā aptuveni 5 000 objekti; 1 gads pēc projekta aptuveni 8 500 objekti; 2 gadi pēc projekta vismaz 12 000 objekti. Modulim jābūt mērogojamam šiem apjomiem bez proporcionāla uzturēšanas izmaksu pieauguma.
3.3. Modulis strādā ar datiem, kurus L.C.E. saņem no klientiem un tirgus avotiem caur API pieslēgumiem vai strukturētiem eksportiem. Tieša pieslēgšanās AST BVS vai ST "Step" nav obligāts priekšnoteikums, ja klienta vai Pasūtītāja nodrošinātie strukturētie eksporti nodrošina nepieciešamo datu kvalitāti.
4. Funkcionālās prasības
4.1. Datu ielāde un apstrāde: automatizēta datu ielāde no klientu eksportiem, AST BVS/ST Step datiem, Nord Pool, meteoroloģiskajiem API un pilotobjektu invertoru/BESS API; strukturālā validācija; kļūdu buferis; atkārtotas ielādes iespēja; konfigurējams ielādes grafiks.
4.2. Laika rindu datu krātuve: centralizēta datu krātuve 15 min un 60 min laika solim vismaz 5 gadu vēsturiskajam periodam, ar dimensijām pēc objekta, klienta, portfeļa, perioda un datu tipa, kā arī datu kvalitātes marķējumiem.
4.3. Prognozēšanas modulis: MI modeļi patēriņa un PV ģenerācijas prognozēm 15 min griezumā nākamajām 24-48 stundām portfeļa, objektu vai grupu līmenī. Prognozēm jāietver ticamības intervāli, kvalitātes rādītāji un modeļu versiju uzskaite.
4.4. Nebalansa noviržu analīze: prognozētās un faktiskās nebalansa pozīcijas aprēķins, detalizēts plāns pret faktu skatījums pa 15 min intervāliem, nebalansa izmaksu sadalījums pa komponentēm un scenāriju salīdzinājums.
4.5. Intraday lēmumu atbalsts: korekciju ieteikumi, izmaksu/ietaupījuma aprēķins, konfigurējami sliekšņi, ieteikumu eksports biržas vai brokera izmantošanai. Kritiskām situācijām jāpaliek operatora apstiprināšanas režīmam.
4.6. Elastības datu integrācija un EMS Kontrole
4.6.1. Modulim jābūt gatavam izmantot invertoru un BESS telemetriju pilotobjektos, kuros ir tehniska integrācija un tiesisks pamats datu apmaiņai. Telemetrija tiek izmantota prognožu, nebalansa analītikas, scenāriju aprēķinu un EMS Kontroles funkciju izpildei.
4.6.2. EMS Kontroles funkcijās ietilpst:
iepriekš definētu darba profilu sagatavošana un nosūtīšana uz bateriju, invertoru vai kontrolieri;
enable/disable funkcija pilotobjekta vadības saskarnei;
start/stop komanda pilotobjekta atbalstītā vadības režīmā;
operatora apstiprinājums pirms komandas izpildes, ja konkrētajam scenārijam nav iepriekš definēta droša automatizācijas politika;
komandas žurnāls: laiks, operators vai sistēmas process, aktīvs, komandas tips, iemesls, pieprasītā vērtība/profils, atbilde, rezultāts un kļūdas paziņojums;
rollback/safe-state funkcija gadījumā, ja komanda netiek apstiprināta, netiek izpildīta vai telemetrija rāda neatbilstošu rezultātu;
lokālo safety limits ievērošana, tostarp SoC robežas, jaudas ierobežojumi, ciklu ierobežojumi, iekārtas darbības režīmi un ražotāja noteiktie ierobežojumi;
komandas rezultāta pamatpārbaude, salīdzinot nosūtīto komandu ar pieejamo telemetriju vai kontroliera atbildi.
4.6.3. EMS Kontroles funkcionalitāte nedrīkst apiet pilotobjekta lokālos drošības ierobežojumus, BMS/invertora aizsardzības mehānismus vai operatora tiesības apturēt/atcelt komandu.
4.7. Datu kvalitāte un anomāliju detektors: automātiska anomāliju identificēšana, ievaddatu validācija un noteikumu sistēma, kas bloķē automatizētus ieteikumus vai EMS Kontroles izpildi, ja datu kvalitāte ir nepietiekama.
4.8. Operatora portāls: portfeļa stāvoklis, prognoze, fakts, novirzes, nebalansa izmaksas, Intraday ieteikumi, BESS/invertoru integrācijas statuss, EMS Kontroles komandu statuss, datu kvalitātes brīdinājumi un auditācijas ieraksti.
4.9. Simulators un back-testing: bāzes scenārijs, MI prognozes + ieteikumi, MI prognozes + ieteikumi + elastības/EMS Kontroles scenārijs, ja piemērojams. Rezultātā jāparāda nebalansa izmaksas, ietaupījums un ietekme uz portfeļa profilu.
4.10. MI modeļu uzturēšana: regulāra modeļu atjaunošana, pilna pārmācīšana, kvalitātes krituma detektors, modeļu versiju reģistrs, KPI monitorings un atgriešanās pie iepriekšējās modeļa versijas.
5. Ne-funkcionālās prasības
5.1. Veiktspēja: Modulim jāspēj apstrādāt portfeli ar vismaz 12 000 objektiem un 24 mēnešu vēsturi bez būtiskas veiktspējas degradācijas.
5.2. Drošība un GDPR: šifrēti savienojumi, lomu bāzēta piekļuves kontrole, auditējami žurnāli, datu minimizācija, datu apstrāde atbilstoši GDPR prasībām un datu apstrādes līgumi ar apstrādātājiem.
5.3. Auditācija: auditējami žurnāli visiem būtiskajiem notikumiem, tostarp pieslēgšanās, konfigurācijas izmaiņas, datu importa/eksporta operācijas, Intraday ieteikumi, scenāriju aprēķini un EMS Kontroles komandas.
5.4. Mērogojamība un uzturēšana: arhitektūrai jāļauj palielināt objektu skaitu bez proporcionāla uzturēšanas izmaksu pieauguma un jāparedz iespēja migrēt programmatūru uz alternatīvu mākoņvidi.
5.5. Testēšana: moduļu, integrāciju, funkcionālā, veiktspējas, drošības, MI kvalitātes un EMS Kontroles testēšana ar auditējamiem testa rezultātiem.
5.6. Dokumentācija un apmācības: lietotāja un administratora rokasgrāmatas, datu plūsmu un API apraksti, MI moduļu apraksti, EMS Kontroles funkciju apraksts, apmācības operatoriem, analītiķiem un administratoriem.
6. Nodošana un pieņemšanas kritēriji. Risinājums uzskatāms par pieņemamu, ja:
a) testa un produkcijas vidē ir pieejama Tehniskajā specifikācijā noteiktā pamata f	unkcionalitāte;
b) darbojas datu ielāde no paredzētajiem datu avotiem vai to testēšanas režīma, tostarp klientu eksportiem/API, tirgus cenu datiem un meteoroloģiskajiem datiem;
c) ir pieejamas patēriņa/PV prognozes, plāns pret faktu analīze, nebalansa pozīcijas aprēķins un Intraday ieteikumu plūsma;
d) operatora portālā ir redzams portfeļa stāvoklis, datu kvalitātes brīdinājumi, Intraday ieteikumi, EMS Kontroles statuss un būtiskie auditācijas ieraksti;
e) pilotobjektā vai testēšanas vidē ir pārbaudāma EMS Kontroles funkcionalitāte: darba profila sagatavošana/nosūtīšana, enable/disable, start/stop, operatora apstiprinājums, komandu žurnāls, rollback/safe-state un komandas rezultāta pārbaude;
f) ir pieejamas PDF/Excel vai līdzvērtīgas atskaites un datu eksports projekta rezultātu pamatošanai;
g) ir iesniegta lietotāja un administratora dokumentācija, datu plūsmu/API apraksti un EMS Kontroles funkciju apraksts;
h) ir veikta Pasūtītāja komandas apmācība;

7. Sasniedzamie rādītāji
	Rādītājs
	Pirms projekta
	Mērķis pēc projekta

	Prognožu kļūda (MAPE)
	Aptuveni 15-20%
	Aptuveni 8-10% portfeļa līmenī, balstoties uz back-testing datiem

	Automatizēto ieteikumu/uzdevumu īpatsvars
	0%
	Aptuveni 70%, saglabājot operatora apstiprinājumu kritiskām darbībām

	Apstrādāto objektu skaits
	Aptuveni 5 000
	Mērogojamība līdz vismaz 12 000 objektiem

	Intraday reakcijas cikls
	30 min līdz 3 h
	Aptuveni 3 min pie atbilstošas datu kvalitātes

	EMS Kontroles izsekojamība
	Nav centralizēta
	100% EMS Control komandu auditācija pilotobjektos



Automatizēto ieteikumu/uzdevumu īpatsvars nozīmē automātiski ģenerētu ieteikumu vai uzdevumu īpatsvaru. Kritiskie lēmumi un EMS Kontroles darbības tiek apstiprinātas vai uzraudzītas saskaņā ar sistēmā konfigurētām drošības politikām.

Pielikums Nr. 3. Pretendenta kvalifikācijas, reputācijas un atbilstības apliecinājums
Pretendents __________________________, reģistrācijas Nr. __________________________, pilnvarotā persona __________________________, apliecina, ka:

pretendenta pēdējā noslēgtā finanšu gada neto apgrozījums atbilst Nolikuma 4.3. punktā noteiktajai prasībai;
pretendenta iesniegtā informācija par finanšu rādītājiem, pieredzi, komandu, sadarbības  partneriem, patiesajiem labuma guvējiem un trešo pušu pakalpojumiem ir patiesa, pilnīga un pārbaudāma;
uz pretendentu, tā patiesajiem labuma guvējiem, valdes vai padomes locekļiem, konsorcija partneriem un personām, uz kuru iespējām pretendents balstās, neattiecas piemērojamās starptautiskās vai nacionālās sankcijas;
pretendentam nav zināmi tādi apstākļi, kas varētu radīt būtisku interešu konflikta, publiskā finansējuma, datu drošības, reputācijas vai līguma izpildes risku, izņemot gadījumus, kas skaidri norādīti piedāvājumam pievienotajā paskaidrojumā;
pretendents nodrošinās GDPR prasībām atbilstošu datu apstrādi un neizmantos Pasūtītāja vai klientu datus mākslīgā intelekta modeļu apmācībai bez iepriekšējas rakstveida piekrišanas;
ja līguma izpildē tiks izmantoti pakalpojumi vai personas ārpus ES/EEZ, pretendents iesniegs piemērojamo datu nodošanas mehānismu un riska izvērtējuma aprakstu;

Ja kāds no iepriekš minētajiem apliecinājumiem nav pilnībā piemērojams, pretendents pievieno atsevišķu rakstisku paskaidrojumu, norādot faktus, risku ietekmi un veiktos vai plānotos risku mazināšanas pasākumus.

Pretendenta pilnvarotā persona: __________________________
Paraksts: __________________________
Datums: __________________________

